
PARS  PRIMA. 


P  ro  o  e  m  i  u  im 

p 

onsclentia  mea,  ex  Litteratura  quousque  illam 
persequi  potui,  hausta,  neminem  mihi  in  Germa¬ 
nia  denotavit,  qui  de  morbis  disseruisset  nauti¬ 
cis  hucusque.  Cum  vero  Germania  septentriona¬ 
lis  oram  maritimam  formans,  in  litora  longe  di¬ 
stantia  prolongata,  ad  maria,  quae  coarctat,  ve- 
luti  ad  fluvios  in  haecce  sese  exonerantes  portus 
celeberrimos  habeat  et  emporia  a  navibus  om¬ 
nium  fere  regionum  frequentatissima  propriasque 
in  terras  longinquissimas  emittentia,  cum  itaque 
negotiatio  ceteraeque  res  nauticae  magnam'  inco¬ 
larum  vim  deposcant  occupatamque  teneant,  no¬ 
scitare  et  mtelligere  morbos  afflictantes  illos,  qui 

huic  vitae  generi  se  devoveant,  certe  operae  pre¬ 
tium  esse  censeo. 

Morbi  thalassici  sive  navales  cum  ab  ordina- 

riis  invaletudinls  formis  abscedant,  cum  oceanus 
et,  quas  irriget,  insulae  ac  liiora  morbis  tam  mul¬ 
tis  quam  propriis  visitentur,  quorum  decursus, 
quum  plerumque  stationarii  tan dummodo  sint,  et 
medela  medicis  terrae  continentis  magna  pro  par¬ 
te  aut  prorsus  lateant  aut  obiter  sint  noti,  cum 
eam  ob  rem  medicinae  et  chirurgiae  principia  ge¬ 
neralia  hisce  morbis  feliciter  curandis  atque  me¬ 
dendis  neutiquarn  sufficiant,  contrario  studium 
#  eorum  omnino  proprium  deposcant,  ratio  rerum 
ipsa  quod  suadet;  existimo  ego:  dignitati  disci¬ 
plinae  Artis  Medicae  universae  doctrinam  mor¬ 
borum  navalium  respondere. 

Britanni,  populus  maritimus  ac  proprie  nau¬ 
ticus,  qui  possessiones  transmarinas  amplissimas 
occupant,  qui  in  quoque  mercaturae  genere  cum 
terris  remotissimis  negotiantur,  qui  in  illum  fi¬ 
nem  naves  mercatorias  et  militares  innumeratas, 
nautarum  et  classicorum  copiam  ingentem  et  me¬ 
dicorum  morbis  cavendis  atque  medendis  invigi¬ 
lantium  comitatum  numerosum  (plura  millia) 
exercent,  quibus  porro  propter  aegrotationem  et 
mortalitatem  in  certis  coeli  et  maris  tractibus  per¬ 
magnam  circa  salutem  civium  tam  multorum  per¬ 
attentos  sese  praebere  necesse  est,  Britanni,  in¬ 
quam,  doctrinam  de  morbis  nauticis  eorumque 


#7 

o 


inhibitione  et  cura  ceteris  expletius  coluerunt  et 
plurimis  observationibus  locupletaverunt. 

Ego  vero,  primus  forsan  in  patria,  morbo- 
rum  navalium  naturam  et  curam  delineandi  mu¬ 
nus  suscepturus  consilium  et  propositum  meum 
ne  malam  in  partem  accipiat  et  interpretetur,  le- 
ctorern  doctum  et  benevolum  quaeso. 


i 

In  tr  o  ductio. 

Disseram  de  morbis  navigantium  et,  quo  de¬ 
gunt,  elemento  ubique  propriis,  deque  illis,  qui 
m  certls  tantummodo  coeli  et  maris  regionibus 
inveniuntur  ac  ibi  grassantur.  Deliqua  omnia  do¬ 
cet  Medicina  generalis  et  a  me  uti  unicuique  no¬ 
ta  praesumuntur.  Quibus  vero  disquisitionibus 
observationes  aliquas  ad  vitam  nauticam  perti- 

nemes  ejusque  in  valetudinem  rationem  attingen¬ 
tes  praemittam. 

Tempore  illo  antiquo,  quo  litorum  viciniam 
parvaque  maria  navigatio  raro  excederet,  in  na¬ 
vigiis  parvis  ve!  magnitudinis  modicae,  tractabili 
cocio,  aere  sudo  et  sereno  et  periodis  anni  pro¬ 
pitiis  fieret,  nec  ita  longe  duraret,  nec  permultos 
occuparet,  navigatores  haud  dubie  paucos  tantum 
morbos  ipsis  proprios  et  attentionem  et  curam 
singularem  deposcentes  cognoverunt.  Posteave- 
ro  quum  astronomiae  notiones  auctae  et  emen- 

datae  atque  pyxidis  nauticae  inventio  navigatio¬ 
nem  extenderunt,  divitiarum  et  rerum  novarum 
possidendarum  cupido  una  cum  animo  audente 
et  conante  terras  et  insulas  trans  oceanum  detexit 
et  commercium  vigentem  ibi  stabilivit,  mercatura 
vero,  longitudo  trajectus  ipsaque  marium  natura 
naves  permagnas  et  classes  praesidiarias  poposce¬ 
runt,  navigatores  procellas  et  tempestates  adver¬ 
sas  spreverunt,  et,  ut  breviter  dicam,  navigatio 
magnam  hominum  copiam  in  conditionibus  acer¬ 
bissimis  et  difficillimis  occupavit,  tunc  etiam  mor¬ 
bi  hujus  sortis  virorum  frequentiores  et  peculi¬ 
ariores  sunt  exorti. 

Colligentibus;  quae  externa  nautas  et  classi¬ 
arios  afficiant,  valetudini  nociva  esse  apparebit. 
Inde  hoc  virorum  genus  ante  diem  hebescit  et 
senescit  et  jam  dum  anno  aetatis  quadragesimo 
vitae  laboriosae  signa  exhibere  solet. 

In  alto  mari  dum  dant  vela  naves,  morbi 
pauciores  occurrunt,  quam  dum  ad  litora  cursum 
dirigunt,  in  eorum  vicinia  versantur,  vel  in  por- 
tibus  et  ancoris  commorantur.  Cujus  rei  cau- 
causa  ex  parte  ea  est,  quod  aura  marina  purior 
spiret,  e  ratione  rectiore  particularum  formantium 
constet,  aura  vero  terrestris  effluviis  multifariis 
contaminata  gazorum  nocivorum  pro  ratione  aeris 
proprie  dicti  vitalis  excessum  contineat,  Inde 


quoad  aerem  vita  nautica  sanitati  proficiens  foret; 
quae  vero  praerogativa  majoribus  incommodis  su¬ 
perata  destruitur. 

Res  gravis  eo  pertinens  magnique  momenti 
est  aeris  humiditas ,  quae  praecipue  calori  juncta 
valetudini  maxime  nocet.  Hanc  aeris  humidita- 
tern  naturalem  carinae,  ubi  aqua  continue  con¬ 
fluit,  exhalationes  putridae  augent.  Oua  propter 
naves  materia  humida,  haud  bene  temperata  mo¬ 
litae  aliis  insalubriores  sunt.  Idem  est  probro  navi¬ 
bus  terra  arenae  vel  lapillorum  loco  saburratis;  in 
illa  enim  stagnat  mador,  ex  hisce  vero  humores  in 
carinam  stillantes  manant  faciieque  sentinantur. 

Nautarum  et  convectorum  praesertim  in  na¬ 
vibus  actuariis  et  militaribus  servientium  sospita- 
ti  detrimentosa  et  nociva  res  est  lucorum  angustia 
et  copia  gentis  navalis  inibi  clausa  et  arctata. 
Medici  quam  celere  in  spatio  dato  principium 
aeris  vitale  respiratione  animalium  consumatur, 
haud  ignorant.  Aer  nisi  ventilatione  perpetua 
renovatus  ad  reciprocandam  animam  parum  ido¬ 
neus  atque  nocivus  fit.  Quo  major  igitur  vecto¬ 
rum  numerus  ,  praesertim  loci  angustia  consar¬ 
cinatus,  in  una  eademque  nave  vitam  conterere 
debeat,  eo  insalubrior  erit  conditio.  Quapropter 
naves  permagnae  parvis  magis  morbiferae  esse 
solent;  tantum  quoque  valet  de  navigiis  trajectui 

copiarum  destinatis.  Itaque  Britanni  navium  ita 
oppletarum  manus  paribus  vigiliis  quarta  quaque 
hora  vices  permutantibus  ordinant,  ita  ut  noctes 
diesque  numerus  praefinitus  sub  tecta  discedat  et 
reliqui  omnes  in  stega  et  aere  sano  versentur. 

Navitae  omnibus  temporum  et  coeli  vicissitu¬ 
dinibus  saepiusque  celerrimis  mutationibus  neces¬ 
sario  et  perpetuo  expositi  sunt  et  relicti.  Aqui¬ 
lone  et  Noto  afflantur,  frigore  percutiuntur,  aestu 
amburuntur;  turbinibus  jactati  altas  et  saevas  tem¬ 
pestates  subeunt;  sed  procellam  insultantes  et  de 
vita  periclitantes  cum  ventis  et  fluctibus  iratis 
conflictantur.  Tum  sole  torrentur,  tum  nive  et 
imbre  imbuuntur.  Noctes  haud  rare  insomnes 
ducunt,  et  complures  saepius  dies  cibo  cocto  vel 
calido  carentes,  undis  et  pluviis  madentes  labo¬ 
rem  arduum  et  catenatum  sustinent.  Alimentis 
duris ,  salitis,  viscosis,  corpori  alendo  imparibus, 
leguminibus  refractariis,  carne,  lardo  et  adipe  sal¬ 
sis  et  rancidis,  pane  mucido  et  vermiculato  ves¬ 
cuntur  et  potant,  praesertim  in  trajectu  diuturno, 
aquam  putridam  et  parcam. 

Silentio  pariter  non  sunt  praetereundae  pro¬ 
pensio  eorum  ad  potus  inebriantes,  incontinentia, 
intemperantia  in  quoque  fructuum  genere  et,  ne 
inultis,  de  bono  proprio  socordia. 

Corpus  et  anima  cum  mutuo  sese  afficiunt, 

proinde  ambi  et  singuli  aegrotantes  medici  ope 
opus  habent,  cum  aegri  confisio  ad  morbum  op¬ 
tato  curandum  momentum  haud  leve  affert,  non 
solum  habitum  corporis  sed  et  indolem  animi  ae¬ 
grotorum  ut  noscat  medici  muneris  eo  consilio 
est ,  quo  recte  illis  utatur,  spem  et  fiduciam  ita 
sibi  conciliet  et  morbos  eo  facilius  jugulet. 

Sociorum  navalium  tribum  a  ceteris  civium 
ordinibus  ingenii  tractus  proprii  et  prosilientes 
distinguunt  atque  secernunt.  Jam  dum  pueri  na¬ 
ves  ascendere  solent;  segregati  a  conversatione 
hominum  cum  paribus  familiaritatem  contrahunt. 
Inde  sunt  crudi,  inculti,  omnium  rerum  et  ver¬ 
borum  officiosorum  rudes,  in  moribus  urbanis, 
gesti ous  artuum  decoris  parum  versati,  supersti¬ 
tione  vana  obstricti,  incontinentes  cupiditatum  et 
negligentes  sui;  sed  ingenui  et  benefici.  Auda¬ 
cia  et  fortitudo  animi,  cum  a  teneris  unguiculis 
furorem  et  discrimina  oceani  assuescant,  sunt  iis 
propriae.  Quarum  virtutum  conscii  alios  prae  se 
floccifacere  solent;  de  se  et  rebus  gestis,  inter¬ 
dum  exaggerantes  ,  gloriantur  et  figuris  nauticis 
prolubenter  sermocinantur.  Nummos  vilipendunt 
et  prodigi  aeris  in  brevi  paucorum  dierum  vel 
imo  horarum  spatio  quaestum  laboriosum  com¬ 
plurium  mensium  compotationibus,  popinis  et 
ganeis  inconsulte  largiendo  absumunt  et  profun- 

dunt.  Leves  animi,  futuri  socordes  in  diem 
vivunt. 

Hos  esse  tractus  omnibus  hujus  sortis  viris 
proprios  et  communes  reor,  modificantur  autem 
indole  nationali. 


PARS  SECUNDA. 


De  morbis  ubique  marium  praeva¬ 
lentibus. 


Nausea . 

f  T . 

nica  causa  affectionis  liujus  intermediae  et 
valde  ingratae  est  motus  navis  insolitus  et  irre¬ 
gularis;  augetur  odore  proprio  navali,  graeveo- 
lentia  sentinae  et  nidore  culinari.  Est  passio  ven¬ 
triculi  convulsiva  fastidium  et  vomitum  conci¬ 
tans,  sed  primam  originem  a  cerebro  trahens. 
Quo  parvius  navigium,  quo  violentior  jactatio, 
eo  gravior  et  acutior  est  morbus.  Duratio  va¬ 
riat;  solite  est  paucorum  dierum,  alias  hebdoma- 

dum  vel  mensium  aliquot,  quandoque  continua, 
ita  ut  alii  omnino  haud  porro  navibus  stipendia 
mereri  nec  vehi  possint,  alii,  et  sane  quidem 
vectoies  subacti  et  durati,  vento  adverso  et  tur« 
bida  tempestate,  nausea  et  vomitu  vexentur» 

Morbus  aiiiictat ,  paucis  exceptis,  quemlibet 
prima  vice  nave  vehentem;  alius  alio  plus  pati¬ 
tur.  Juvenes  et  habitu  pallido  praediti  prae  ce¬ 
teris,  natu  majores  et  subnigri  minime  omnium 
afficiuntur. 

Symptomata  sunt  cephalalgia,  vertigo,  fasti¬ 
dium,  nausea  praesertim  erecto  corpore,  vomitus 
saepe  violentus  et  cruentus,  tremores ,  sitis  et 
febris. 

Tempus  solum  vel  remotio  a  nave  efficiunt 
curam,  reliqua  omnia  malum  tantummodo  lae- 
vant.  Prima  morbi  accessione  summum  levamen 
aperiendo  primas  vias  fert  muriae  cyathus,  po¬ 
stea  vinum  temperatum  et  aether  sulphuricus  di- 
lutus,  potio  parca  acidula,  cibus  modicus  aromati¬ 
bus  valde  conditus  et  frigidus,  amictus  calidus 
et,  quantum  ejus  fieri  possit,  in  stega  et  sub  coe¬ 
lo  aperto  moratio. 

Durities  et  obstructio  alvi . 

Convectorum  molestiae  frequentes.  Oriun¬ 
tur  partim  e  defectu  agitationis  corporis  activae 

et  ex  motu  antiperistaltico  apud  eos,  qui  nauseae 
aliquantulum  subinde  sentiant.  Exonerandi  ven¬ 
trem  etiam  sine  naturae  molimine  nisus  quoti¬ 
dianus,  vel,  reposcente,  muriae  haustus  vel  quod¬ 
vis  remedium  aperiens  incommoda  haec  prohibent. 

Ebrietas. 

Inter  socios  navales  morbi  causa  et  forma 
frequentissima.  Ad  recreandas  et  renovandas  vi¬ 
res  labore  duro,  madore,  frigore  et  quavis  intem¬ 
perie  fatigatas  et  exhaustas  potus  incitantes  et  ex¬ 
hilarantes  sane  illis  opus  sunt;  sed  palato  indul¬ 
gentes  et  in  conviviis  laetis  compotandi  volupta¬ 
te  capti  saepenumero  plenis  cantharis  bibunt  et 
largiter  sese  invitantes  temulentia  opprimuntur. 

Status  ebriosus  est  status  morbosus,  in  regio¬ 
nibus  calidis  frequenter  lethalis  et  propter  id  au¬ 
xilium  medicum  acciens.  In  stadio  dementiae  et 
oblivionis  caput  et  truncum  situ  elevato  et  inco¬ 
acto  ponere  multum  attinet,  et  cave,  ne  caput  ab 
altero  latere  pendulum  vel  pectore  fultum  venas 
et  tracheam  comprimat  et  ita,  circulatione  et  re¬ 
spiratione  impeditis  vel  suppressis,  apoplexis  et 
suffocatio  exoriantur.  Membra  praecipue  caput 
auris,  umbris  et  undis  sunt  refrigeranda,  et  apo¬ 
plexia  et  suffocatione  comminantibus  arteria  tem¬ 
poralis,  vena  jugularis  vel  quaevis  brachialis  sine 


mora  secandae.  Proxima  vero  necessitas  est  ven¬ 
triculi  ab  ingestis  inebriantibus  mediante  faucium 
titillatione  depletio. 

8  u  b  m  e  r  s  i  o. 

Infortunium  hoc  saepe  accidit.  JVIan  agitato 
et  nave  violenter  jactata  nautae  a  fluctibus  stegam 
inunoantibus  abrepti  vel  e  malis  et  antennis  avul¬ 
si  in  altum  praecipites  ruunt,  aut  ebrii,  praeser¬ 
tim  litore  redeuntes,  in  medias  undas  cadunt. 
Aqua  mersos  brevi  tempore  enecari  neminem 
praeteriit.  Quare  ubi  mare  turbatum  est  et  na¬ 
vis  turgiais  velis  cursum  petit,  de  iis,  qui  inau¬ 
spicato  in  aquam  cadunt,  actum  est,  quia  lapsus 
haud  illico  animadvertitur,  navis  cum  nimia  ve¬ 
locitate  propellitur  et  multum  tempus  defluit,  an¬ 
tequam  deductis  velis  contra  ventum  verti  et 
scapha  auxiliaria  demitti  possit.  Ceteroquin  om¬ 
nia,  quae  docet  Ars  Medica,  restaurandae  vitae 
tentamina  sunt  sumenda  et  nequaquam  omitten¬ 
da;  saepe  etenim  reanimari,  de  quorum  salute 
pluribus  horis  jam  elapsis  penito  desperabatur, 
experientia  docuit. 

8  c  o  r  b  u  t  u  s. 

Morbus  navigatoribus  priscis  parum  cogni¬ 
tus,  recentioribus  formidabilis,  periculosus,  mor- 

tiferus,  in  stadia  compluria  idonee  distinguen¬ 
dus. 

Initium  noscitur  de  lassitudine  et  molestia, 
tumoribus  sub  cute  praecipue  in  cubito  et  anti- 
brachio  mollibus  et  indoleritibus,  ulceribus  vel 
sua  sponte  exorientibus  vel  e  vulneratione  per¬ 
levi  natis. 

Stadium  secundum :  pallor,  livores,  gingiva 
mollis,  tumescens,  cruenta,  ulceribus  foeda;  mo¬ 
bilitas  dentium ,  foetor  oris  ;  respiratio  brevis  et 
anxia  et  palpitatio  cordis  post  virium  contentio¬ 
nem  minimam;  urina  fucata;  artuum  inferiorum 
tumentia  oedematosa ;  dolores  vagi;  tumices  et 
ulcera  perfacile  in  gangraenam  transeuntia;  abje¬ 
ctio  animi.  Si  fracturam  imo  complures  annos 
abhinc  passus  fuerit  aeger,  haud  raro  remollescit 
callus  et  membrum  incur  vescit  vel  denuo  fran¬ 
gitur. 

In  stadio  tertio  illis  ingravescentibus  acce¬ 
dunt  dolores  ossium  acres,  intumescentia,  contra¬ 
ctio  et  rigiditas  articulorum;  denique  mors  inopi¬ 
nata.  Pulsus  inter  totum  decursum  naturalis  po¬ 
stremo  fit  debilis  et  intermittens.  Edendi  appe¬ 
titio  ad  extremum  halitum  usque  manere  solet. 
Sub  coelo  frigiclo  magis  organa  respirationis  et 
gingivam,  calidis  in  regionibus  artus  et  articulos 
scorbutum  afficere  observatum  ferunt. 

Causae  scorbuti  in  alimentis  vel  potius  in 

S  defectu  principii  vegetabilis  non  absolute  ad  nu- 
1  / 
r  tritionem  sed  ad  sanitatem  necessarii,  minime  au- 

3  tem  in  aere  marino  sunt  quaerendae,  nam  terra 
3  aeque  ac  mari  scorbutus  comparet.  Causa  comi* 
|  tans  est  vacatio)  quare  classiarii  magis  quam  nau¬ 
tae  scorbuto  laborant,  quia  parum,  quod  agant, 
i  habent  et  propterea  vires  opere  minus  exercent. 

Veritate  hac  cognita  et  comperta  morbi  cu- 
5  rati°  facilior  est  facta.  Versatur  nempe  in  eo, 
t  quod  copia  sufficiens  principii  vegetabilis  in  cir¬ 
culationem  introducta  succis  admisceatur.  Effi- 
i  cacia  est,  ut  ita  dicam,  visibilis,  et  comprobatur 
eo,  quod  socii  non  solum  unius  navis  sed  totius 
]  classis  scorbuto  laborantes  paucis  diebus  e  condi- 
tione  miseranda  ad  statum  sanitatis  perfectae  ve- 
i  getabilium  recentium  usu  fuerunt  redacti. 

E  dicacissimum  et  quasi  specificum  se  praebet 
i  acidum  citro  malorum ;  fructus  tamen  recens  est 
I.  succo  expresso  efficacior,  cujus  quotidie  dandae 
^  sunt  unciae  duae  vel  tres.  Pectoris  et  articulo- 

i  rum,  si  quos  faciat,  dolores  signum  profectus 
5  habeto. 

•  ■  i 

Curationis  momentum  versatur  ergo  in  prin- 
i  cipio  vegetabili,  praesertim  in  acidis.  Singula 
symptomata  medelam  propriam  interdum  depo¬ 
scunt;  scilicet,  gingiva  cruenta,  exulcerata,  foe- 


lens,  putrida:  acida  diluta,  alumen,  opium;  dolo¬ 
res  intestinales:  remedia  lenientia;  musculorum 
rigiditas,  surarum  livor  et  contractio:  fotus  emol¬ 
lientes,  in  terram  recentem  infossionem,  etc. 

Magni  momenti  observatio  est,  mari  facilius 
quam  terra  esse  curandum  scorbutum,  et  remo¬ 
tionem  a  nave  ad  litus  saepe  pernoxiam  fuisse. 

* 

TJlcera. 

Grave  medicinae  nauticae  objectum.  Sunt 
vel  fiunt  constitutionalia,  dum  e  causa  interna 
exoriuntur  vel  aluntur.  Ulcera  simplicia  et  be¬ 
nigna  mari  perfacile  degenerant;  frequentissime 
comparent  in  cruribus ,  quorum  usum  multi  eo 
deperdunt. 

Mari  potissime  tres  formae  ulcerum  sunt  no¬ 
tandae,  nempe  ulcus  scorbuticum,  ulc.  epidemi¬ 
cum  seu  navale,  et  ulc.  venereum. 

U  lens  scorbuticum. 

Signa  pathognomonica  sunt  secretio  rara,  foe¬ 
tens,  cruenta;  indoles  propria  ad  generandam  car¬ 
nem  mollem,  putridam,  fungosam,  facile  sangui* 
nantem,  et  dispositio  ad  gangraenam.  Curatione 
confecta,  multoties  e  minimo  causa  eo  agente  re¬ 
pullescit.  Quare  ii,  qui  hac  labe  laboraverunl, 
ut  morbi  causas  fugiant  vel  laesiones  partis  evi¬ 
tent,  vix  satis  cauti  esse  possunt. 

i  Causas  hujusmodi  ulcerum,  quae  proprie 
*  sunt  scorbuti  symptoma,  aeque  ac  medelam  jam 
l  ante,a  dixi.  Curatio  externa  iisdem  principiis  in- 
i:  nititur.  Remedia  praestantiora  sunt  aer  fixus 
3  ideoque  e  quibus  evolvitur,  fomenta  effervescen- 
i  tia,  acida  diluta,  acidum  muriaticum,  citricum, 
I  cinchonae  cortex  et  maxime  omnium  opium  in 
)  solutione  vei  sub  specie  pulveris  subtilis*  Adju- 
j  toria  sunt  fasciis  involutio,  tibialibus  et  pedalibus 

I  fihillatonis  constrictio  vel  applicatio  emplastri  ad- 
i  haesivi  secundum  Baynton. 

Ulcus  epidemicum  seu  proprie  navale . 

;  Causae,  e  quibus  emergit,  cum  tanta  violentia  et 
i  malignitate  saepe  saeviunt,  ut  laesio  vel  vulne- 

,j  ratio  minima  in  ulcus  malignum  confestim  de- 
;•  generet. 

Signa  sunt  sanies  puteus,  flaccida  et  ita  pau- 
3  ca,  ut  siccum  vocare  posses  ulcus;  rubedo  ruti- 
i  lans  et  tumiditas  supra  et  infra  partem  affectam 
!  ^onSe  iateque  suflusae;  tumescentia  vasorum  lym¬ 
phaticorum;  extuberatio  et  interdum  suppuratio 
glandularum;  dolores  violentes;  horrores  aestu  et 
s  sudore  alternantes;  vomitus,  febris,  capitis  per- 

ipessio,  nonnusquam  delirium,  pulsus  frequens, 

|  plenus,  mollis. 

Ulcus  hoc  est  contagiosum.  Itaque  ubi  ejus¬ 
modi  labes  comparet,  a  numero  infectorum  illico 

sunt  segregandi  valentes.  Decursus  in  stadio  duo 
discriminatur,  scilicet  in  statum  inflammationis 
atque  febris,  ubi  depletio  atque  externe  emmol- 

lientia  indicata  sunt  et  optime  conferunt.  In  sta- 

> 

dio  secundo,  cum  febris  tepescit  et  ulcus  rubes¬ 
cit  atque  madescit,  externe  remedia  leniter  inci¬ 
tantia,  interne  autem  propter  jacturam  virium 
permagnam,  cinchona,  cibus  nutritivus  et  ad  se¬ 
dandos  dolores  opium  pro  re  nata  deposcuntur. 

Quamvis  hoc  ulcus  ulceri  nosocomiali  prae¬ 
cipue  quantum  ad  contagium  attineat,  simillimum 
sit,  attamen  ab  illo  discernitur  symptomatibus  ul¬ 
ceri  nosocomiali  propriis,  quippe  quae  sunt  pul¬ 
sus  languidus,  inaequalis,  calor  fervens  et  ari¬ 
dus,  delirium  mite,  pallor  ulceris,  copia  saniei, 
debilitas  seu  diathesis  asthenica  et  necessitas  me¬ 
delae  ab  initio  incitantis. 

Ulcus  Venereum 9 

de  quo  amplius  disseram  sub  articulo  sequenti. 

Morbi  venerei.  Syphilis. 

Affectiones  venereae  locales  aeque  ac  lues 
confirmata  inter  classiarios  et  nautas  persaepe  ob¬ 
servantur.  Feminae  cum  in  navibus  non  tole¬ 
rentur,  ad  castimoniam  in  multum  tempus  coer¬ 
centur  convectores.  Ubi  vero  itinere  confecto  et 
nave  ad  portum  appulsa  in  litus  exeunt,  tunc 


na- 


nattfra  indomabilis  exsurgit  et  irritamen  amoris  du¬ 
plicato  furore  prorumpit,  nec  ullam  in  electu  cau¬ 
to  moram  facientes  in  mediam  complexionem 
primae  e  turba  nympharum  instar  apium  in  ur¬ 
bibus  maritimis  examinantium  blande  et  commo¬ 
de  obviam  venientis  praecipites  se  injiciunt. 

Historiam,  originem.  Symptomata,  decursum, 
effectus  et  curam  syphilis  localis  et  confirmatae 
rumis  quisque  noscitat,  quam  quod  me  illis  im¬ 
morari  necesse  esset.  Conticenda  autem  non 

sunt,  quae  ad  morbum  ejusque  curationem  nau- 
tice  attinent. 

Circumstantia  insignis  est  complicatio  scorbu¬ 
tica,  quippe  quae  curam  difficillimam  reddit,  quia 
unicum  remedium,  quod  luem  ejusque  sympto¬ 
mata  sanat,  scorbutum  deteriorem  et  imo  letha- 
lem  facit.  Itaque  diathesem  scorbuticam  praesa¬ 
nare  vel  usum  hydrargyri  cum  acido  muriatico, 
ni  trico,  etc.  combinare  necesse  est.  Ulceribus  au¬ 
tem  opii  externa  applicatio  optime  conducit. 

Salivationem  ad  curam  omnino  non  necessa¬ 
riam,  ptyalismum  autem  properatum  corporis  con¬ 
stitutionem  infringere,  usum  hydrargyri  adhuc  ac^ 
citum  aliquamdiu  impedire  et  eo  curationem  pro¬ 
ducere  inter  medicos  constat.  Cavendo  sibi  ab 
hisce  inconvenientiis,  aegrum  refrigerationes,  qua¬ 
rum  mari  ansae  frequentissimae  dantur,  evitare 

I 

U 


i8 


et  inter  usum  liydrargyri  nicotianae  fumum  hau¬ 
riendi  vel  folia  masticandi  consuetudinem  desine¬ 
re  consultum  atque  necesse  est. 

Fetentio  urinae . 

Affectio  dolens  et  periculosa  ob  vitae  institu¬ 
tum  irregulare  et,  quibus  continue  sunt  expositi, 
madorem  atque  frigorem  inter  nautas  frequentis* 
sima.  Solite  est  inflammatoria  et  propter  sum¬ 
mum  vitae  discrimen,  propter  constitutionem  ae¬ 
gri  pluries  robustam  et  diathesem  sthenicam,  me¬ 
thodum  severe  antiphlogisticam  seu  deprimen¬ 
tem,  venesectiones,  cathartica,  calomelatem  in  do- 
se  permagna,  i.  e.  ad  grana  decem  usque  omni 
quinta  vel  sexta  hora,  fotus,  injectiones  tepidas, 
balnea  et  pro  re  nata  catheterem  vel  punctionem 
vesicae  deposcit. 

V  u  In  e  r  a. 

Vulnus  quid  sit,  quod  dicam,  non  est  neces¬ 
se.  Naturam  et  sanandi  rationes  Chirurgia  Artis 
Medicae  pars  altera  docet.  Nos  modo  ea  ante 
oculos  ponimus,  quae  inter  vulnera  navalia  atque 
laesiones  terra  solitas  maxime  intersunt ,  discri¬ 
men,  quod  in  diatliesi  mari  praevalente  et  in 
ipsa  laesionis  natura  situm  est. 

Quoad  diathesem  jam  intelleximus  esse  scor- 

buticam,  et  inde  nec  suppurationem  nec  sanatio- 
nem  semper  fore  prosperam  et  regularem  colligi¬ 
mus.  X  ost  pugnam  navalem  cum  multi  sauciati 
in  unam  navem  recipiantur,  cum  in  expurgatio¬ 
nes,  in  munditiam  locorum  et  personarum  obser¬ 
vandam,  in  renovamen  aeris  et  in  cultum  atque 
victum  aegris  praebendum  curae  necessariae  aut 
non  defigiantur  aut  poni  nequiant,  vulnera  ulce¬ 
ris  epidemici  vel  gangraenae  nosocomialis  indo- 
lem  facillime  investiunt,  vel  iis  se  sociant  con¬ 
vulsiones. 

Ad  sauciationem  ipsam  quod  attinet,  vulnera 
navalia,  cum  rare  telis  acutis,  incisoriis,  sed  po¬ 
tius  obtusis,  glandibus  et  globis  tormentariis,  ta¬ 
bulis,  tignis,  trabium  fragminibus  infligantur,  ple¬ 
rumque  sunt  quassata,  contusa,  lacerata.  Cujus- 
modi  autem  vulnera  duntaxat  suppuratione  sana¬ 
ri  posse  scimus.  Quae  quod  in  vulnerationibus 
gravibus  cum  comminutione  vel  avulsione  mem¬ 
brorum  vires  ingenti  humorum  in  superficie  tam 
vasta  secretorum  jactura  exhauriret,  ne  de  eo 
quod  hujuscemodi  vulnera  in  gangraenam  perfa¬ 
cile  abeant  et  febrem  contagiosam  generent,  men¬ 
tionem  faciam,  amputatio  ad  vulnera  gravia  na¬ 
valia  remedium  tutissimum  est  et  mari  operatio 
chirurgica  omnium  frequentissima. 

Subligatio  arteriarum  minutissimam  consec- 

B  2 

tationem  et  accurationem  deposcit,  quo  tutius 
prohibeantur  profluvia  sanguinis  secundaria,  quip¬ 
pe  quae  propter  diathesem  scorbuticam  praeva¬ 
lentem,  vasorum  laxationem  atque  humorum  dis¬ 
solutionem  perfacillime  eveniant,  sanationem  tur¬ 
bent,  inhibeant  longeque  producant,  si  quidem 
non  fiant  lethalia.  Qua  propter  vas  minimum 
sanguinantem  ligare  satius  est. 

Ad  arterias  ligandas,  praesertim  calidis  in  re¬ 
gionibus  ubi  convulsiones,  trismus  exitialis,  vul¬ 
neribus  accedunt,  tenaculo ,  quocum  nervos  cape¬ 
re  et  hio  instringere  melius  evitabis,  uti  consul¬ 
tum  est.  Agitatio  navis  hoc  nunquam  non  sinit, 
tunc  quidem  acu  et  acia  utendum  est. 

Inter  decursum  vulneris  suppurantis  animad¬ 
versionem  diligenter  referto,  anne,  quod  saepe 
heri  solet,  fragmina  lignea  lateant,  vel  appareant, 
quippe  quae  cum  convulsionum  causae  sint  quam 
primum  extraheto. 

Amputans  membrum  culcitras  carnosas  satis 
magnas  faceto,  ut ,  etsi  sanatio  per  reunionem 
successu  funditus  careat  vel  secus  atque  velles  ac¬ 
cidat,  suppuratio  ne  adeo  eas  consumat,  quin  re¬ 
bus  mutatis  curatio  per  intentionem  secundariam 
probari  possit ,  nec  prorsus  ad  vulnus  promi¬ 
neat  os. 

iVulnerum  navalium  symptomata  propria,  gra- 

visslma  et  mortifera  sunt  convulsiones ;  quae  cum 
plerumque  calidis  in  regionibus  occurrant,  mor¬ 
bos  Indiae  Occidentalis  tractans  de  illis  amplius 
loquar. 

Exustiones  pulvere  tormentario  inter  proe^ 
lium  fortuito  accenso  nunquam  non  eveniunt. 

Laesiones  capitis  cum  perforationem  cranii 
deposcant,  quia  navis  jactatio  applicationem  tre- 
pani  et  gradum  vis  necessariae  incertum  reddit, 
brephina  uteto. 

Fracturae . 

Mari  frequentissimae.  Causae  cum  plerum¬ 
que  sint  potentiae  violentes  et  comminuentes, 
fracturae  solent  esse  complicatae  et  sanatu  diffici¬ 
les,  praecipue  si  diathesis  scorbutica  calli  forma- 

i  v 

tionem  vel  saltem  ossificationem  inhibet.  Ouo 

•v 

in  casu  curam  nave  nunquam  confectam  iri  atque 
aegrum  in  litus  exponendum  esse  liquet.  At 
ubi  hoc  curationi  non  obstat,  illi  certe  non  est 
impedimento  navis  jactatio,  etenim  aegrum  in  cu¬ 
bili  pendulo  aeque  bene  et  molliter  ac  in  lectu 
stabili  cubare,  et  forsan  melius,  censeo. 

Callus  cum  mari  lente  atque  difficulter  sese 
formet,  in  fracturis  complicatis  si  ossa  promineant, 
parcere  his  et  quantum  fieri  possit  in  situm  na- 

turalem  ipsa  reducere  nec  serra  praecidere  pror¬ 
sus  necesse  est. 

Fracturae  postquam  consanuere,  prima  am¬ 
bulandi  tentamina  caute  sunt  sumenda,  si  quae 
forsitan  superesset  scorbutica  calli  mollities. 

Luxationes, 

Causis  iisdem  ac  fracturae  exoriuntur.  Om¬ 
nium  frequentissima  est  luxatio  humeri .  Curatio 
propterea  facilis  est,  quia  mulfae  manus  auxilia- 
trices  adjumentum  necessarium  subministrare  et 
quemlibet  gradum  extensionis  trochleis  gxercere 
possunt. 

Herniae 

inter  nautas  propterea  sunt  frequentes,  quia  in 
omnibus  fere  perfunctionibus,  sustollendo  anco¬ 
ras,  vela  etc.  posituram  corporis  herniis  opportu¬ 
nam  assumere  debent. 


PARS  TERTIA. 


De  morbis  in  certis  tantummodo  et 
singulis  tractibus  coeli  atque  maris 
prae  valentibus » 


SECTIO  1. 

De  morbis  latitudinum  septentrionalium  et 

maris  glacialis . 

C^uibusdam  temporibus  anni  copia  navium  haud 
exigua  piscatum  maria  borealia  petit.  Morbi  sep¬ 
tentrionem  versus  praevalentes  sunt  scorbutus, 
inflammationes,  catarrhi  violentes,  affectus  pulmo¬ 
num,  rheumatismus,  congelationes  et  perniones. 
Medendi  rationes  e  pathologia  et  therapia  partim 
innotescunt,  reliquum  in  sequentibus  patefiat. 
Arcendis  his  malis  optime  inserviunt  amictus  ca¬ 
lidus  laneus,  foculi  ardentes,  cibus  nutritivus  et 
propter  edendi  appetentiam  atque  digestionem 
acrem  praecipue  animalis;  potuum  incitantium, 
quia  corpus  calorico  et  stimulis  ad  consumendam 
incitabilitatem  accumulatam  caret,  usus  rationali- 


ter  auctus*  et  acida  ad  diathesem  scorbuticam  in- 
hibendam  vei  corrigendam  idonea. 


SECTIO  II. 

De  morbis  maris  B allici,  tuaris  Germanici , 
freti  Britannici  sive  Canalis  hodie  dicti, 
atque  litorum  et  aquarum  vicinalium . 

Populis  septentrionalibus  ob  navigationem 
momentosa  sunt  mare  Balticum  et  Germanicum, 
Britannis,  Batavis  et  Gallis  speciatim  Canalis. 
Inprimis  autem  intra  ultimos  viginti  quinque  an¬ 
nos  classes  numerosas  in  quavis  tempestate  Cana¬ 
lem  sulcatum  mittere  coerciti  fuerunt  Britanni. 

Morbi  praevalentes  distinguuntur  in  morbos 
hiemales  et  aestivos ,  illi  nervosi  et  putridi,  hi  in¬ 
flammatorii  esse  solent.  Plerique  autem  morbi 
propter  tempestatem  humidam,  algidam,  asperam, 
in  hisce  maribus  insigniter  mutabilem  et  desul¬ 
toriam,  turbulentam  atque  procellosam,  navis  tra¬ 
ctationem  et  eo  labores  nautarum  valde  audentem, 
in  hieme  grassantur.  Morbi  ipsi  inprimis  sunt: 


Feb  res  typhos  ae ,  nervosae . 

Typhus,  seu  febris  nervosa  et  febres  typho» 
sae  in  hisce  maribus  frequentissimae  febrium  for¬ 
mae;  maxime  vero  mensibus  Octobre  et  Novem¬ 
bre  et  coelo  nubilo  pluvioque  grassantur. 

Conditiones,  e  quibus  emergunt,  sunt  incita¬ 
menta  et  exercitamenta  virium  praevia  violenta, 
evagationes  epulares,  potationes  frequentes,  im¬ 
moderatio  amoris,  subitanei  ab  aestu  ad  frigorem 
transitus,  vicissitudines  repentinae  temperaturae 
coeli.  Quapropter  febres  imprimis  comparent,  si 
navis  in  portu  vel  salo  aliquamdiu  commorata 
fuerit,  et  socii  post  iter  longum  incommoda,  la¬ 
bores,  inopiam  et  privationes  cum  voluptatibus 
compensandi  occasiones  quaesiverint. 

Febrium  harum  indolem  medici  non  igno- 

O 

rant ;  attamen  vero  symptomata  insignia  ante  ocu¬ 
los  ponere  et  in  memoriam  redigere  proposito 
haud  alienum  est.  Sunt  congestio  ad  cerebrum, 
delirium,  debilitas  muscularis  insignis,  cutis  sic¬ 
ca,  calor  proprius  mordax  dictus,  lingua  arida, 

dura,  sulcata,  nigro  colore  obducta,  alvus  et  uri- 

« 

na  irregularis,  dein  diarrhoea,  denique  sympto¬ 
mata  putrida,  petechiae,  anxietas,  suspiria,  singul¬ 
tus,  haemorrhoeae,  mors. 

Causae,  ut  supra  diximus*  sunt  debilitantes 


et  saepe  contagium  specijicum.  Quoad  prognosem 
aeger  utique  de  vita  periclitatur. 

Febre  ineunte  et  imo  jam  procedente,  nisi 
prius  auxilium  medicum  aeger  quaesiverit,  indi- 
cationes  curativae  atque  remedia  idonea  sunt  ven¬ 
triculi  et  intestinorum  evacuatio  imprimis  ope  an- 
timonialium ,  quippe  quae,  depletiohe  confecta, 
postea  in  dose  refracta  et  poturis  diluentibus  ad- 
juvata,  omnia  organa  excretoria  aperiunt  et  su¬ 
dorem  eliciunt  atque  promovent. 

Si  vero  aeger  in  somnolentiam  delabitur  vel 
jam  sopore  urgetur,  remedia  incitantia  diffusibiiia 
et,  ventriculus  si  sine  incommodo  accipere  va¬ 
leat,  cinchona  plurimum  denique  ferunt;  sed  ca¬ 
ve,  ne  cinclionae  et  medicamentorum  consimilium 
usum  properatum  facias, 

Fe  br  es  intermittent  es 

imprimis  verno  tempore  grassantur,  plerumque 
tertianum  typum  observantes,  sed  in  hisce  mari¬ 
bus,  si  Zeelandiae  litus  excipias,  raro  periculosae 
nec  inde  metuendae.  Etiam  in  his  ne  cincho- 
nam  properato  adhibeas  cavq.  Curationis  mo¬ 
mentum  identidem  ab  initio  est  ventriculi  et  fca- 
nalis  intestinalis  depletio  medicaminis  vomitorii 
inter  frigorem  praebiti  ope.  Quo  facto  de  variis 
in  hisce  lormis  status  morbosi  remediis  efficaci- 

bus,  quod  tibi  optime  expugnaturum  rationaliter 
videtur  elige,  vel  opii  tincturam  secundum  Trob- 
ter  in  dose  guttarum  triginta  pyrexia  ineunte  dan¬ 
dam  et  omni  quadrante  horae  usque  donec  aeger 
levamentum  sentiat,  replicandam,  vel  aliam  quam¬ 
vis  methodum.  Febrem  valde  refractariam  arse¬ 
nico  oppugnare  licet. 

affectiones  catarrh  ales 

pariter  praevalent  praesertim  tempore  hiberno , 
quarum  medela  generatim  antiphlogistica  esto. 
Pulmonum  pathos  insigne,  signa  pleuritica  vene- 
sectiones  acciunt.  Muci  abundanter  secreti  ejec¬ 
tio  impedita  et  accumulatio  si  tussem  frequentem 
atque  dolentem  excitant,  medicamina  expectoran¬ 
tia  et  opiata  indicantur  optimeque  conferunt. 

R  h  eum  abismus . 

Dolores  rheumatici,  cumprimis  rheumatismus 
acubus  aeque  ac  febres  frequenter  in  his  oceani 
tractibus  reperiuntur.  Originem  trahunt  e  tem¬ 
pestate  liumida,  frigida,  turbida  ejusque  vicissitu¬ 
dinibus  repentinis,  quibus  dies  noctesque  inter 
corporis  exercitamenta  violenta  et  sudorem  nau¬ 
tae  afficiuntur.  Quam  ob  rem  affectiones  rheu¬ 
maticae  praecipue  coelo  turbatiore  comparent  et 

e  climate  calido  in  hasce  regiones  frigidas  rever¬ 
tentes  maxime  corripiunt  atque  afflictant. 

Morbi  insignia  esse  dolores  violentes  et  va¬ 
gos  musculorum,  diathesem  et  febrem  praecipue 
inflammatoriam,  itaque  sub  initio  venesectionem 
et  medicamina  diluentia,  sudorem  concitantia, 
tranquillitatem  perfectam  et  abstinentiam  cibi  cu- 
jusque  rei  stimulantis  ad  valetudinem  efficacissi- 
ma  esse  remedia;  febre  autem  extincta  et  post 
egestionibus  criticis  dolores  nihilominus  manere 
perdurare,  stadium  secundum  vel  rheumatis¬ 
mum  chronicum  nunc  ordiri  atque  calorem,  fric¬ 
tiones,  remedia  excitantia  interne  et  externe  de¬ 
posci  inter  medicos  constat. 

Dysenteria, 

Haud  raro  nata  e  contagio  proprio  et  valde 
efficaci,  maxime  apparet  post  tempestatem  diutine 
pluviosam  et  procellosam ,  cum  lectus  et  vesti¬ 
menta  nec  purgati,  uti  opus,  nec  siccati  fuerint. 
Morbus  siadia  duo ,  acutum  ad  diem  decimum 
quartum  usque  et  chronicum  spatii  dubii  percur¬ 
rit;  est  valde  angens,  debilitans,  periculosus  et 
mortiferus  praesertim  constitutione  corporis  infir¬ 
ma  praeditis  et  ubi  epidemice  grassatur.  Sudo¬ 
res  prolusi  crisem  conficere  solent ;  nonnunquam 

vero  est  scorbuti  symptoma. 

\ 

Medendi  ratio:,  materiae  acris  per  laxantia 
lenia  evacuatio  vel  obvolutio  et  mitigatio  stimuli 
substantiis  oleosis,  mucilaginosis,  injectionibus; 
fotus  tepidi ;  diaphoretica  mitia;  in  stadio  secun¬ 
do  cum  alvus  adhuc  cita  feces  autem  naturales 
sunt,  rheum  et  medicamina  paululum  ac  leniber 
astringe ntia,  quorum  tamen  usum  properatum  et 
inconsultum  arceto. 

P  h  t  h  i  s  i  5» 

Si,  quae  supra  de  vitae  nauticae  rationibus 
dixi,  recenti  memoria  teneas,  cur  haec  invale  tu* 
dims  forma  inter  nautas  sub  coelo  nostro  tam 
frequenter  reperiatur,  facile  intelliges;  cum  au¬ 
tem  insanabilis,  unicum  consilium,  qno  aesro  ip¬ 
si  vita  et  patriae  civis  in  aliquod  t  e  m  pus  conser¬ 
vetur,  est  mittere  profectum  in  regiones  calidas. 

Variolae. 

i 

Plerique  nautae  cum  jam  a  pueris  maria  sul- 
ceant,  saepe  adolescunt  et  aetate  proficiunt,  ante¬ 
quam  moibum  hunc  passi  sunt,  in  quem,  fortui¬ 
to  denique  delabuntur.  Si  inter  socios  navales 
variolis  nec  dum  defuncti  sint  complures,  sepa¬ 
ratio  variolatoium  omnium  ab  aliis  sanis  necessi¬ 
tas  piirria  est.  Cui  intentioni  atque  ipsi  curatio¬ 
ni  optime  respondent  scaphae;  indicationes  enim 

cum  sint  stimulorum  cujusque  generis  praecipue 
calorici  diminutio,  frigus,  aer  bene  ventilatus,  ad 
quemlibet  gradum  mari  facile  cornpLeri  possunt. 

Morbos  hucusque  tractatos  in  maribus  et  oris 
supra  indicatis  praevalere,  tabella  sequens  com¬ 
probat  atque  rationem  inter  singulos  simul 
ostendit. 


Tabula  Dris  Lind 

sistens  morbos  nautarum  et  classicorum,  jiraecipue 


classis  Canalis  intra  annos  duos  in 

Nosocomium 

navale  Haslar  dictum  receptorum. 

f  continuae  et  remittentes 
Febres  <. 

^intermittentes  .  .  . 

«170 

07] 

•  5241 

Affectiones  rheumaticae  . 

•  e 

377 

—  —  —  catarrhales  «.  .  . 

®  • 

40 

Phthises . 

360 

Scorbuti . 

*  • 

II46 

Morbi  syphilitici  et  venerei 

•  * 

6gO 

Dysenteriae  ....«, 

245 

Variolae  ...... 

53 

Summa  5143 


SECTIO  I1L 

De  morbis  maris  Mediterranei  a  Tago  ad 

o 

Dardanellas  uscjue  et  ultra  ,  inclusive 
omnium  htovimi  vastae  suae  extensionis , 
Barbariae ,  Aegypti ,  Syriae,  Asiae  mino - 
7^*5,  Turciae  Europaeae ,  Italiae ,  Galliae 
meridionalis,  Hispaniae  et  omnium  imu¬ 
larum. 

Tractuum  horum  morbi  sunt  aut  proprii,  qui 
nuspiam  alibi  observantur,  aut  communes,  qui  ve» 
runtarnen  quoad  naturam  et  indolem  ad  similitu¬ 
dinem  morborum  zonae  calidae  accedunt,  Ut 
plurimum  sunt  sthenici  seu  iujl  animator  ii ,  poten¬ 
tiis  incitantibus  praecipue  stimulo  caloris  pollente 
arciti  et  inducti.  Juvenes  corpore  bene  consti¬ 
tuto  et  prosperrima  valetudine  gaudentes  plerum¬ 
que  his  morbis  corripiuntur  atque  conficiuntur; 
natu  majores  et  debiles  e  morbo  et  discrimine 
evadunt.  Causa  gravis  concomitans  est  vini  par¬ 
vo  parabilis  et,  quos  nautae  in  portibus  vili  pre¬ 
tio  obsonant  et  in  quibus  vescendis  nullum  mo¬ 
dum  solent  servare,  fructuum  dulcium  valde  nu¬ 
trientium  abusus.  Itaque  in  his  regionibus  vi¬ 
vendi  modum  deprimere  et  temperare,  victu  vah 


de  nutritivo  et  stimulante,  vinis  generosis  et  po¬ 
culis  spirituosis  abstinere  vel  modice  uti  regula 
prophylactica  ad  salubritatem  corporis  retinendam 
necessaria  est. 

Febres > 

Febres  praevalentes  fere  omnes,  paucis  ex¬ 
ceptis,  sunt  verae  pyrexiae  ad  sensum  dogmatis 
Brunoniani,  febres  cum  diatbese  sthenica  seu  in¬ 
flammatoria,  progrediuntur  cum  rapiditate  et  il¬ 
lius  ergo  summum  vitae  periculum  comminantur 
et  morte  repentina  occidunt.  Cura  vertitur  uni¬ 
ce  in  detractione  stimulorum  tempestiva,  deple¬ 
tione ,  sanguinis  missione  et  ventris  exonerationi¬ 
bus.  Affectibus  hepatis ,  signis  biliosis  ordinarie 
intervenientibus,  hae  febres  febrem  remittentem 
biliosam  Indiae  Occidentalis  similant.  (Vid.  Sect. 
VI.)  In  urbe  et  portu  Gibraltariae,  Gadium  et 
Carthagenae  mense  Augusto  et  Septembre  fere 
quotannis  grassatur  febris  flava.  (Vid.  Sect.  VI,) 
Hydrargyri  submurias  est  remedium  omnium 
praestantissimum  et  quasi  specificum.  —  Huic  fe¬ 
bri  finitima  est 

Hep  abitis  acuta , 

invaletudinis  forma  frequens,  methodum  depri¬ 
mentem  seu  rigorose  antiphiogisticam,  praesertim 


usum 

usum  internum  et  externum  hydrargyri  depo¬ 
scens.  (Vid.  AfF.  hepat.  Sect.  V ,) 

Pestis. 

F ebris  epidemica,  insigniter  mortalis  atque  fu¬ 
nesta,  hisce  regionibus  praesertim  A.egypto  et 
Smyrnae  propria.  Assalini  et  alii,  qui  ibi  com¬ 
morabantur,  viri  docti  pestem  contagiosam  esse 
negant.  Sed  experientia  perennis  tristissima  ip¬ 
sorum  assertiones  refutat.  Ad  persuasionem 
meam  pestis  est  pyrexia  cum  affectu  insigni  sy¬ 
stematis  glandularum  juncta  et  cum  rapiditate  pe¬ 
culiari  hyperstheniae  statum  ingrediens.  Hic  ve¬ 
ro  cum  non  sit  hujusce  materiae  argumenta  di¬ 
scutiendi  locus,  omnem  explicationem  missam  fa¬ 
ciens  valentissimas  observationes  allegabo. 

Pestis  in  Aegypto  erumpit,  cum  Nilus  deci. 
dat,  et  iterum  fluvio  increscente  desinit,  quod 
medio  Junio  et  ad  ipsissimam  diem  fieri  obser¬ 
vatum  est. 

Insignia  pestis  sunt  accessio  et  aegrotatio  re • 
penbina ,  pathos  cerebri  violens  contemporaneum, 
caligo  mentis,  phrenesis;  oculi  rigui,  rubedine 
suffusi,  postea  flavescentes;  aspectus  proprie  hor¬ 
ridus;  tremores,  deliquia  animi  frequentia;  aridi¬ 
tas  cutis  peculiaris;  vomitus  vehemens  biliosus; 
febre  procedente  pathos  insigne  glandularum  im- 

primis  inguinalium,  axillarium,  sub  maxillarium, 
parotidum  et  inde  bubones ,  carbunculi,  petechiae, 
haemorrhoeae,  diarrhoea  colliquativa ;  pulsus  exi¬ 
lis,  tactum  in  carpo  haud  rare  fugiens,  frequen- 
tissimus,  centum  tricies  vel  quadrigies  intra  mi¬ 
nutum  vibrans. 

Pestis  est  valde  contagiosa  et  lethifera,  sed 
ipsius  contagium  in  distantiam  modo  passuum  cir¬ 
citer  duodecim  vel  quindecim  efficientem  se 
praestat. 

Variae  sexnper  fuerunt  medendi  rationes. 
Observationes  recentiores  hydrargyri  subtnuria- 
tem  in  tali  dose,  ut  quam  primum  salivationem 
provocet  atque  efficiat,  sanitati  restituendae  opti¬ 
me  inservientem  et  unicum  esse  remedium,  quod, 
quo  minus  exitus  fiat  lethalis,  impedire  valeat, 
attestantur;  quo  facilior  et  citior  enim  salivatio, 
eo  certior  sanatio.  Attamen  nonnulli,  febre  jam 
dum  extincta,  inopina  morte  percelluntur. 

Pestilentia  conflictantium  a  valentibus  sepa¬ 
ratio ,  fumigationes  anticontagiosae  cum  nitrate 
potassae  vel  cum  muriate  sodae  et  acido  sulphu- 
rico  et  quod  medicum  adtinet,  animae  quamdiu 
liceat  compressio,  devitatio  halitus  infectorum,  re¬ 
spiratio  per  mediam  spongiam  aceto  humectam, 
masticatio  aromatum,  frequens  salivae  expuitio, 
infrictiones  oleosae  universales,  obvolutio  totius 

corporis  cum  serico  cerato  vel  tela  bombycina 
oleata  aut  vernice  tincta,  etc,  sunt  media  ad  evi¬ 
tandam  infectionem  necessaria,  quae  spernere  ne¬ 
mini  suaderem. 

Ophbhalmi a  Aegyptiaca. 

Oculorum  affectio  epidemica,  peculiaris,  fre¬ 
quens,  periculosa,  valde  contagiosa )  evanescente 
peste  exoriens.  De  causis  inter  medicos  quaeri¬ 
tur;  alii  aestum  flagrantem  et  solis  intemperiem, 
alii  arenam  subtilissimam  et  pulverem  e  desertis 
afflatum,  alii  nocturnam  sub  aethere  aperto  cuba¬ 
tionem  insimulant.  Prima  accessio  fieri  solet  de 
nocte  cum  impetu  et  subitaneo  insultu ;  progressio 
est  plus  quam  cuique  credibile  rapida  et  perio¬ 
dus  acuta  proinde  brevis,  sed  spatium  totum  va¬ 
letudinis,  inter  quod  autem  morbus  pluries  re¬ 
crudescens  a  meliore  in  pejus  ruit,  in  multos 
menses  nonnunquam  producitur. 

Formidabilis  hujus  mali  insignia  sunt  dolo¬ 
res  oculorum  acerrimi,  oedema  palpebrarum,  in¬ 
flammatio  et  intumescentia  partium  vicinalium, 
crebra  lacrimarum  acrium  cutem  excoriantium  ef¬ 
fusio,  febris,  qua  nisi  cite  mitigantur,  oculus  di¬ 
rumpitur,  vel  nascitur  corneae  obscuratio  et  con- 
spissatio,  aut  suppuratio  oculi.  Aeger  alvo  cita 
laborat,  tabescit  et  moritur. 

C  2 

Curam  in  tota  acceptione  vocis  antiphlo Asti¬ 
tam  esse  oportere  cuique  facile  intellectu  est. 
Remedia  praestantissima  praeter  separationem  in¬ 
fectorum  sunt  depletio  universalis,  detractio  ite¬ 
rata  sanguinis  e  brachio ,  ex  arteria  temporali,  e 
vena  jugulari  5  .cathartica ,  praecipue  calomelasj 
vesicatona.  Externe  altissimus  inflammationis 
gradus  deposcit  remedia  lenientia,  injectiones  mi¬ 
tes,  mucilaginosas  materiam  acrem  diluentes.  Si 
membranarum  oculi  laceratio  minetur,  humores 
per  hiatum  artificialem  corneae  sunt  emittendi. 

Remissione  inflammationis  consecuta,  remedia  le- 

•  * 

niter  astringentia  exhibere  et  ad  fortiora  grada- 
tim  vero  et  multum  caute  progredi  licet.  In  sta¬ 
dio  asthenico  seu  chronico  tinctura  opii  diluta  et 
denique  pura  in  oculum  stillata  efficacis  simam 
sese  praebet.  Virium  jactura  et  labefactio  robo¬ 
rantium  usum  postulant. 

Ii,  qui  semel  dira  hac  oculorum  inflamma¬ 
tione  afflicti  fuere,  perfacile  morbo  recrudescente 
iterum  corripiuntur.  Prophylacticum  praestantis- 
simum  est  sedula  oculorum  lavatio  cum  aqua 
simplici  vel  spiritu  vini  aut  acido  citri  impregnata. 

Dysenteria . 

Abnormitas  calidis  in  regionibus  cum  hepa¬ 
tis  allectu  morboso  haud  rare  juncta,  quo  in  ca- 

su  optimum  medicamen  calomelas.  (Vid.  Sect. 
V  et  VL)  Superea  e  causa  catarrhali  vel  rheuma¬ 
tica  frequenter  progignita  uti  fere  omnes  in  his 
plagis  morbi,  inflammatoria  est;  quare  febris  si 
adsit,  venesectionem,  laxantia  initia,  dein  caloris 
externam  applicationem  et  diaphoretica  requirit. 
In  statu  convalescentiae  maxixnopere  a  refrigera¬ 
tione  cavendum  est, 

Sudamin  a, 

*  J  T 

Molestia  regionibus  calidis  peculiaris,  Euro¬ 
paeos  et  advenas  novos  imprimis  vexans  est  par¬ 
tium  corporis  copertarum,  superficiei  internae  bra- 
chiorum,  femorum,  thoracis  exanthema  valde  pru¬ 
riens,  morsui  pulicum  simile,  potura  et  amictu 
calido  adauctum^  Proprie  morbus  non  est,  sed 
tantum  molestia;  contra  salutare  habetur  et  no¬ 
civa  ejus  dissipatio.  Alternis  apparet  et  evane¬ 
scit,  nec  cura  eget;  attamen  post  repulsionem  in¬ 
cautam  motus  febriles  exoriri  observavi. 


i 

SECTIO  IV 

Ve  morbis  orae  Africanae . 


Febres. 

Ad  morbos  febriles  quod  attinet,  suntiidem, 
qui  in  India  Occidentali  grassantur;  quinimo  cre¬ 
ditur,  febrem  malignam  flavam  in  Africa  exor¬ 
tam  et  ad  insulas  occidentales  navibus  venalitio- 
rum  esse  profectam.  Sunt  enim  febres  praevalen¬ 
tes  aeque  ac  illa  crebrae  et  fatales  et  eandem  cu¬ 
rae  methodum  requirunt.  (Vid.  Sect.  VI)  Atta- 
men  est  notandum,  in  prima  accessione  esse  mi¬ 
tes,  tunc  vero  improvise  fieri  periculosas  et  ae¬ 
grum  subito  exitio  enecantes.  In  febribus  inter¬ 
mittentibus  observata  est  singularis  ad  induratio- 
nes  viscerum  dispositio, 

1 '  '  '  -  ,  -i.  i  Ju.#  -  j.  «•  i  y  1  J 

Filari  a  Medinensis . 

Quamvis  ubique  inter  tropicos  singularis  hic 
morbus  reperiatur,  imprimis  tamen  in  plagis  Afri- 
eae  maritimis  patriam  habet.  Causa,  ut  indicat 
nomen,  est  vermis  (anglice  Guinea-wonn)  sedem 
habens  in  tela  cellulosa,  nonnunquam  sub  mu¬ 
sculis  et  tendinibus,  in  quaque  parte  corporis  ma- 

xime  vero  in  extremitatibus.  Quomodo  vermis 
generetur  inexplicatum  est  hucusque;  mundities 
corporis  est  prophylacticum  efficax. 

V 

Vermis  indicia  sunt  prurigo  in  quo  latet  lo¬ 
co,  pustulae  tenerae  exactius  inspicienti  patentes. 
Cuticula  subducta  reperitur  offella  pituitosa  cir¬ 
citer  quatuor  vel  quinque  linearum  in  diametro, 
et  sub  ea  caput  vermis  firmiter  adhaerens.  Fe¬ 
bris  pluries  vehemens,  Vermis  si  cursum  in  va¬ 
sa  sanguifera  grandiora  dirigat,  profluvia  sangui¬ 
nis  subitanea  et  violenta  oriuntur;  si  locos  di¬ 
versos  peredat  atque  perfodat,  cooriuntur  fistulae 
per  totum  membrum,  inflammatio  acuta,  suppu¬ 
ratio  et  nonnunquam  gangraena,  quibus  factis 
moritur  et  vel  totus  et  integer  vel  minutatim  et 
carptim  cum  pure  profertur. 

Vermis  similat  resticulam  gracilem,  est  per¬ 
lucida,  humida,  liquorem  album  continens.  Ca¬ 
pite  a  partibus  disjuncto  vermis  circum  forceps 
vel  simile  instrumentum  quam  maxime  prospi¬ 
cienter  atque  paulatim  rotati  octodecim  vel  vi- 
ginti  pollices  in  die  evolvere  licet,.  Si  vero  ni- 
mia  in  hoc  tentamine  vis  vermem  distrahit,  sym¬ 
ptomata  periculosa,  dolores  acerbi,  inflammatio 
violentissima  partium  per  multos  dies  subse¬ 
quuntur. 

Sanatio  fundatur  in  extractione ;  quae,  utut 

difficilis  et  artificiosa,  a  medicis  Africanis  et  In¬ 
dicis  maxima  dexteritate  exercetur.  Multam  ope. 
ram  sumunt  in  inveniendum  contrectatione,  quod 
vero  tactum  mollem,  subactum  et  exercitatum  re¬ 
quirit,  corpus  vermis,  quod,  incisione  ad  ipsud  us, 
que  facta,  prehendunt  et  ita  cum  ambabus  extre- 
miratibus  insimul  extrahunt.  Europaeis  hoc  neu- 
tiquam  proclive  factu  est, 


SECTIO  V. 

De  morbis  Oceani  Indici  ejusque  litorum  et 

insularum . 

Africam  extremam  circumnavigantes  mox  in. 
gredimur  Oceanum  Indicum  magnum.  Spatium 
navigationis  cum  sit  quam  maxime  longum  per 
se  ipsum  jam  diathesin  scorbuticam  vulgo  nasci¬ 
tur,  quae,  msi  palam  se  manifestet,  effectu  tamen 
non  caret.  Navibus  ad  portus  appulsis  nautae  et 
convectores  gaudio,  amori  et  luxuriae  praecipue 
siceris  indulgent;  adde  etiam  climatis  aestum,  quae 

omnia  unita  morbos  procreant  varios  atque  cre¬ 
bros,  quorum 

Hepatis  affectus 

praevalentes  et  re  vera  ita  frequentes  sunt,  ut  in 
India  de  ipsis  non  aliter  quam  apud  nos  de  tus- 
se  ct  catarrho  loquantur.  Gravissimi  et  frequen- 
tissimi  observantur  in  Madras ,  non  item  in  JBen* 
galia. 

Hepatis  morbosi  symptomata  sunt  dolor  la¬ 
teris  dextri  aut  violens  atque  pungens,  aut  obtu¬ 
sus  ad  apicem  humeri  usque  assurgens,  tensio, 
duritia  et  intumescentia  regionis  hepaticae,  vomi¬ 
tus  biliosus  interdum,  variae  ventriculi  passiones, 
cardiaca,  flatulentia;  tussis  sicca,  febris  confirma¬ 
ta  cum  pulsu  pleno  atque  duro,  vel,  symptomata 
cum  esse  soleant  chronica,  exacerbatio  insensibf* 
lis  vespertina.  Aeger  emacrescit,  anxie  et  labo- 
riose  spirat,  subtussit  sine  expectoratione,  denique 
fit  ictericus,  hydropicus  et  morte  obit.  In  hepate 
pus  est;  cujus  in  cavitatem  abdominalem  diffusi 
eventus  inopina  mors  est;  si  vero  abscessus  ex¬ 
ternus  formatur,  fistula  tunc  exoriens  vitam  aegri 
in  aliquod  tempus  producit. 

In  acuto  morbi  stadio  methodus  et  diaeta  ad¬ 
ducte  antiphlogistica ,  depletiones  iteratae  ad  sa¬ 
nationem  et  recidivae  impeditionem  sufficiunt.  Si 
contra  insignia  valetudinis  lenia  haud  multum 
perspicua  sint,  itg.  ut  facile  cum  aliis  viscerum  af- 

lectionibus,  quod  saepe  evenit  permisceantur,  et 
itaque  morbus  furtim  increbescat,  ne  multis,  si 
morbus  chronicus  sit  9  tunc  calornelatem  in  tali 
dose  ut  leniter  alvum  ciat,  et  unguenti  hydrargy. 
ri  infrictionein  localem  unicum  optime  inservien¬ 
tem  medicamen  esse  experientia  secundissima 
docuit.  Tumor  fluctuans  externus  aperiendus  est, 
Diaeta  sit  diluens,  refrigerans,  vegetabilis» 

Cholera  morbus . 

Jam  dum  ex  itinere  saepe  occurrit,  pluries 
autem  comparet  navibus  advectis  in  Madras,  Cal- 
cutta,  Batavia  vel  alio  maris  Indici  celebri  portu. 
Propter  effectum  caloris  in  systema  hepatis  spe¬ 
cificum  secernitur  fellis  copia  incredibilis,  cui  si 
accedat  oneratio  ventris,  exoriuntur  diarrhoea  et 
vomitus  biliosus  convulsivus  atque  valde  doloro¬ 
sus.  Curae  methodus  est  solita;  indicantur  nem¬ 
pe  remedia  evacuantia  et  involventia. 

Dysenteria . 

Antecedenti  finitima,  iisdem  causis  exoriens, 
scilicet  ex  effectu  violento  caloris  in  systema  he¬ 
paticum  et  e  luxuria,  praecipue  cum  naves  tempo¬ 
re  anni  pluvioso  et  insalubri  portum  capiant. 
Ex  observatione  et  experientia  virorum  doctorum 
in  morbis  Indiae  Orientalis  optime  versatorum 

late  patet,  dysenteriam  continue  cum  hepatis  af¬ 
fectione  morbosa  esse  junctam  vel  imo  ejus  sym¬ 
ptoma.  Haec  cum  ita  sint,  in  quovis  stadio,  tum 
acuto  cum  chronico,  calomelatem  in  dose  tali  ut 
alvum  leniter  subducat  exhibent  et  cum  tali  et 
tam  praeclaro  successu,  quo  medici  Europaei  ni¬ 
mirum  obstupescant.  Pro  ratione  symptomatum 
medicamina  proprie  purgantia  exhibere  convenit, 
et  quamvis  remedia  haec  pro  tempore  omnino 
debilitent,  sub  illo  tamen  coelo  omnis  salus  aegri 
in  his  ventris  exonerationibus  vertitur. 

Febres , 

Sunt  eaedem  quae  in  India  Occidentali  gras¬ 
santur,  quare  lectorem  ad  sectionem  sequentem 
rejicio.  Si  aliquid  fortasse,  methodo  curae  ve- 
rumtamen  haud  influens,  ipsas  distinguat,  est  id, 
quod  accessio  sit  magis  inflammatoria. 

Scorbutus. 

*•«  •  i  i  >  .  . ;  ,  ,  / 

Convectores  propter  longinquitatem  itineris 
crebre  afflictat.  Causa,  ut  supra  memoravi,  con¬ 
comitans  est  inertia  et  vacatio ,  cui  indulgent, 
postquam  ad  altitudinem  ventorum  (germanice 
Passatwinde)  provecti  sunt  et  navis  per  multas 
hebdomadas  ab  iisdem  ventis  propitiis  in  eadem 

directione  propulsa  virium  contentionem  non  ar 
cessit- 


SECTIO  VI. 

De  morbis  Indiae  Occidentalis  et  Americae 

oppositae . 

Plagae  coeli  atque  terrae  gignendis  morbis 
uberrimae  et  propter  mortalitatem  incredibilem 
pio  medicina  nautica  summi  momenti  sunt  insu¬ 
lae  Occidentales  et '  orae  Americanae.  Britanni 
secundum  computationem  generalem  in  annos 
singulos  nautas  et  classiarios  quinque  mille  ibi  de- 
peraunt.  INforbi  periculosissimi  inter  tropicos 
grassantes  sunt  febres  malignae  sub  nomine  fe¬ 
bris  biliosae  remittentis  et  febris  malignae  flavae 
apud  nos  cognitae. 

Potentiae  Europaeos  ibi  afficientes  et  febres 
illas  exitiabiles  procreantes  sunt  altissimus  calo¬ 
ris  gradus,  aer  humidus,  praecipue  aurae  noctur¬ 
nae  madidae  et  frigidae,  paludum  respirationes  et 
contagia  specifica ,  quorum  effectus  luxuria  et  im¬ 
moderatio  gentis  navalis  fortiter  sustentant  valde- 
que  adaugent. 

Morbi  Indiae  Occidentalis  cum  sint  quam 

maxime  periculosi  et  desubito  lethales,  pluris  in- 
terest  eorum  inhibitio  et  alienatio  quam  cura¬ 
tio»  Evitare  et  fugere  causas  omnes  navigatori¬ 
bus  et  minime  sociis  navium  militarium  non  est 
integrum  5  at  vero  eflectus  diminuere  et  frangere 
muneris  est  eorum,  quibus  salus  communis  coni* 
missa.  Eemedia  prophy laetica  sunts 

1.  Diminutio  victus  animalis  et  Commutatio 
totalis  alimentis  vegetabilibus  in  qua  ratione  ad 
regiones  illas  calidas  e  zona  frigida  progredimur, 
et  usus  modicus  potuum  spirituosorUm  vel  ple¬ 
naria  abstinentia,  experientia  enim  docuit,  juve¬ 
nes  vigore,  sanguine  et  chylo  pleni  vel  oppleti 
maxime  febribus  corripi  atque  confici,  et  indige** 
nae  piantibus  et  fructibus  instinctu  naturali  duce 
admodum  vescuntur. 

2.  Depletio  et  diminutio  humorum  vel  me¬ 
dicamine  leniter  purgante  vel  sanguinis,  si  redun¬ 
dat,  missione. 

3*  Evitare  refrigerationem  corporis  calentis 
subitaneam.  Optime  induitur  subucula  lanea  cu¬ 
ti  proxima  praecipue  noctibus  pluviis  et  frigidis  ; 
absorbit  ipsa  festinatim  humores  perspiratos  et  ca¬ 
lorici  malus  conductor  dissipationem  nimis  cele¬ 
rem  caloris  superficialis  et  propterea  refrigeratio¬ 
nem  impedit. 

4.  Evitare  pro  natura  conditionis  atque  offi¬ 
cii  solem  et  aerem  nocturnum. 

5.  Aliae  tempestates  et  regiones  aliis  pericu¬ 
losiores  sunt;  quod  cum  non  omnes  praesciant, 
consultum  et  necessarium  est,  naves  insulas  occi¬ 
dentales  petentes  ventis  expositas  ancoras  jacere. 
Eo  fit,  ut  aer  continue  renovetur  et  contagium 
quidquid  in  terra  grassans  dispellatur.  Maximam 
huj  usce  consilii  utilitatem  comprobat  experientia, 
nam  classis,  quae  in  portu  vel  sinu  maris  prope 
ripam  ancoris  commorabatur,  fere  omnes  socii  ex- 
tincti  sunt  eo  ipso  tempore,  quo  manus  navium, 
quae  velificantes  ultro  citroque  se  tenebant  in  al¬ 
to,  optima  valetudine  gaudebantur.  Attamen  ve¬ 
ro  non  omnes,  minime  naves  militares,  consilium 
hoc  exequi  queunt. 

6.  Pro  iisdem  rationibus  dormitatio  noctur¬ 
na  in  litore  est  evitanda,  vel  si  prorsus  necessa¬ 
ria,  in  loco  sicco  nunquam  humi  sed  in  lectu 
pendulo  nunquam  sub  aethere  aperto  sed  vero 
sub  tentorio  vel  tugurio,  quorum  aditus  mare 
spectet,  fieri  opus  est. 

7.  Humiditas  in  hoc  climate  cum  sit  valens 
morborum  causa,  interior  navis  apertis  aestuariis 
et  foculis  ardentibus  frequenter  exsiccanda  et  sen¬ 
tina  exhaurienda  est. 

8.  Sollicita  personarum  et  locorum  mundi- 

ties,  frequens  permutatio  lintei,  cita  amictus  squa¬ 
lidi  lotura,  ventilatio  stratorii  nisi  quotidiana  at¬ 
tamen  frequens,  quia  experientia  innotescit,  ma¬ 
terias  contagiosas  praecipue  illis  absorbi  et  con¬ 
centratione  vigorem  ampliatum  acquirere. 

9.  Si  vero  in  locum  aere  maligno  notatum 
imprimis  summo  mane  exponere  aliquos  necesse 
«stj  haustum  spirituosum  aromaticum  sumant. 

10.  Contagio  comparso  aegri  a  sociis  segre¬ 
gandi,  omnia  sua  amovenda  et,  ubi  mortui  fue¬ 
rint*  in  mare  ejicienda  sunt,  maxime  omnium  lec¬ 
tus  quippe  contagium  facilius  propagaturi. 

11.  Ipsi  bene  valentes  sunt  examinandi,  quia 
maxima  pars  hominum  de  hujus  sortis  malo  cor¬ 
poris  ultro  tacent. 

12.  Priusquam  advenae  inter  socios  navis 
praesertim  in  regione  insalubri  vel  jam  contagio¬ 
so  morbo  grassante  recipiantur,  status  valetudinis 
examinandus,  corpus  totum  purificandum  et  vesti¬ 
menta  commutanda  sunt» 

13*  Ignis  certique  vapores  cum  sint  reme¬ 
dia  efficacia  ad  delendas  materies  contagiosas, 
summo  ex  usu  est,  accendere  ignitabula  in  nave 
interiore,  aceto  inspergere,  vel  suffire  herba  nico- 
tiana,  sulphure,  pice  et  teda,  cumprimis  autem, 
si  fieri  possit,  vaporibus  nitricis  vel  muriaticis 

secundum  methodos  Drum  Carmichael  Smyth  et 
Morveau. 

Febris  remittens  biliosa . 

Forma  abnormitatis  febrilis  inter  tropicos  fre- 
quentissima;  nec  tamen  ita  multum  grassatur  in 
alto  quam  potius  in  terra  et  corripit  navigatores 
praecipue  cum  in  litus  et  regionem  paludosam  et 
silvestrem  exiverint.  Maxime  furit  a  Junio  ad 
Septembrem  usque. 

Symptomata  sunt  horripilationes,  lassitudo, 
somnolentia,  nausea,  sitis;  perpessio  capitis,  fa¬ 
cies  ardens,  compressio  oculorum;  cholera;  pul¬ 
sus  frequens  atque  plenus;  paroxysmus  hic  sudo¬ 
re  conficitur.  Paulis  post  horis  scena  cum  deli¬ 
rio  renovatur  et  in  eundem  modum  desinit.  Lin¬ 
gua  evadit  nigra  et  arida,  dentes  et  labia  cum  pi¬ 
tuita  tenaci  obducta;  subsequuntur  tremores  et 
subsultus  tendinum,  frigida  et  viscida  cutis  hu- 
miditas,  pulsus  tremulus  et  mors  intra  diem  ter¬ 
tium  et  septimum. 

Efficacior  curae  methodus  in  primo  stadio, 
cum  diathesis  sit  evidenter  inflammatoria,  in  de¬ 
pletione  tempestiva,  i.  e.  promptissima  omnino 
vertitur.  Detractio  sanguinis  haud  rare  deposci¬ 
tur,  sed  quia  turba  et  procella  symptomatum  cum 
rapiditate  progrediuntur  et  febris  statum  hyper- 

sthe- 

stheniae  seu  relaxationis  et  debilitationis  celerri¬ 
me  ingreditur,  sine  ulla  mora  patrato.  Proxime 
tunc  deposcuntur  cathartica  ad  subducendam  ac* 
cumulationem  materiae  biliosae  seu  diluviem  fel* 
lis,  causam  concomitantem  vehementiae  syrnpto- 
matum,  quae  reactionem  violentem  et  defectio* 
nem  virium  inducit.  Nec  te  arceat  apparens  vel 
realis  virium  labefactio;  contrario  haec  remedia 
usque  ad  extremam  valetudinem  iteranda  sunt  quo¬ 
ties  plenitudo,  distentio  et  similes  molestiae  ab* 
dominales  accumulationem  novam  indicant.  Ca- 
lomelas  cuique  indicationi  optime  inserviens 
praeclaram  efficaciam  exhibet. 

Absque  his,  imprimis  primo  stadio  elapso  * 
medicamina  leniter  incitantia  et  diapnoeica,  prae, 
cipue  carbonatis  ammoniae  cum  succo  citri  satu¬ 
ratio  optime  demum  conferunt.  Abstine  tamen 
incitantium  fortiorum  maxime  opii  et  cinchonae 
usu;  interimunt  enim  aegros  et  qui  mox  conva- 
lituri  sperabantur  in  statum  pejorem  conjiciunt. 
Medicus  hujus  febris  sicuti  morborum  sequentium 
propria  experientia  haud  gnarus  dubitationes  theo- 
reticas  missas  facere  debet,  et  caecus  sequi  viros 
morborum  tropicorum  eorumque  curationis  peri- 
tissimos  imprimis  Britannos  duces,  qui  hanc  me* 
thodum  optime  inservientem  esse  unanimiter  at¬ 
testantur  et  ab  quaque  altera  dehortantur. 

F e  b  r  i s  m alig  n  a  j  la  v  a * 

A  febre  antecedente  haec  ad  sensum  meum 
nil  nisi  gradu  vehementiae  differt.  Est  valde 
praevalens  et  bene  multum  lethalis,  nova  aegri¬ 
tudinis  forma  circiter  annos  viginti  cognita.  Afri¬ 
cae  indigenam  nave  vernali  in  Indiam  provec¬ 
tam  esse  fertur.  Quae  cum  quoad  symptomata 
et  curae  methodum  cum  peste  tanta  communia 
habeat,  e  contagio  pestilenti,  cujus  natura  rerum 
ad  id  necessariarum  competentia  et  Coincidentia 
ita  commutabatur,  ut  haec  nova  species  morbi 
formata  esset,  originem  forsitan  ducit.  Attamen 
hoc  ad  medicum  doctum  magis  quam  practicum 
pertinet.  Tantum  compertum  habemus,  e  mate¬ 
rie  contagiosa  specifica  hanc  febrem  emergere. 
Peste  periculosior  esu  Omnes  sine  discrimine  na¬ 
tionis,  sexus  aut  aetatis,  maxime  Europaeos  juve¬ 
nes  sanos,  robustos  et  inter  hos  iterum  imprimis 
eos,  qui  vitae  ratione  irregulari  et  incitante  utun¬ 
tur,  corripit. 

Accessus  et  progressus  hujus  febris  sunt:  si¬ 
ne  ulla  praevia  molestia  morbosa  vertigo  tam  su¬ 
bitanea,  ut  sine  reminiscentia  aeger  pessum  ruat 
et  in  hac  conditione  horam  dimidiam  moretur. 
Vehemens  capitis  perpessio,  aestus  fervens  sudo¬ 
re  frigido  repentine  alternans;  rubedo,  mador  et 

rotatio  ferox  oculorum;  pulsus  celer,  parvus,  du¬ 
rus;  dolores  hypochondrii  dextri,  contractio  prae¬ 
cordiorum,  anxietas;  nausea;  dolores  dorsi  et  su¬ 
rarum.  Quae  symptomata  initialia  manifeste  sthe- 
nica  seu  inflammatoria  horas  triginta  fortasse  con¬ 
tinuant  et  intra  lioc  brevissimum  spatium  hyper - 
sbheniam  seu  statum  debilitatis  ingrediuntur.  Con¬ 
sequitur  conia;  rubedo  faciei  in  colorem  flavum 
transit,  oculi  flavescunt,  totum  corpus  colore  fla¬ 
vo ,  viridi  rapide  obducitur;  vomitus  frequens  at¬ 
que  violens  fellis  inter  initium  puri  dein  cruen¬ 
ti;  haemorrhceae  narium,  oris,  ani,  urethrae,  imo 
saltem  totius  superficiei  exudatio  sanguinolenta; 
vastae  petechiae  paujo  ante  mortem  ejusque  pro¬ 
dromi  certi.  Qua  priusquam  aeger  occubuerit, 
quod  continue  intra  horas  nonaginta  et  frequen¬ 
ter  circum  horam  quinquagesimam  vel  sexagesi¬ 
mam  evenit,  ratio  revertere  et  aeger  mentis  com¬ 
pos  magnum  levamen  sentire  solet,  quo  vero  ci¬ 
te  transito ,  omnia  symptomata  renovato  furore 
comparent;  spumat  os,  oculi  horrido  modo  ro¬ 
tantur  et  patiens  in  'mediis  convulsionibus  vio¬ 
lentissimis  vita  defungitur. 

Febris  hujus  decursus  cum  sit  tam  peculiari¬ 
ter  rapidus,  auxilii  tempestivi  necessitas  et  gravi¬ 
tas  eo  ipso  clarent.  Ob  naturam  inflammatoriam 
symptomatum  stadii  pruni,  qui  primi  hanc  febrem 

observabant  medici  venesectiones  copiosas  consu¬ 
luerunt.  Alii  autem  hujus  morbi  e  debilitate 
magna  praevalente  et  putrida  inter  decursum  di¬ 
spositione  curationis  rationem  concipiebant  et  ob 
eam  rem  cinchonae  et  acidorum  inter  initia  doses 
magnas  exhibendas  esse  argumentabantur.  Quos 
i  odos  praecipue  methodum  ulti¬ 
mam  perniciosos  ad  minimum  plane  inefficaces 
esse  docuit  experientia. 

Methodus  maxima  successuum  copia  compro¬ 
bata  et  testimoniis  medicorum  Britannorum  cele¬ 
brium  unisonis  confirmata  est  exhibitio  tempesti¬ 
va  calomelatis  in  dose  tali,  ut  quam  citius  saliva 
profluat;  quo  facto  aegrum  salvum  et  discrimine 
evasum  esse  judicamus. 

In  hac  febre  secretio  fellis  incredibilis  ne  di¬ 
cam  diluvies  biliosa  observatur;  haec  uti  stimu¬ 
lus  extraneus  acerrimus  reactiones  vehementes 
et  debilitantes  producit  et  inde  evacuanda  est: 

7 

cui  optime  item  inservit  hydrargyri  submurias. 
Debilitas,  quam  apparens  yel  realis  sit,  nunquam 
nos  debet  arcere,  nam  in  his  exonerationibus 
ventris  vertitur  cura. 

Tamen  vero  producere  salivationem  semper 
non  est  in  proclivi.  Medici  Europaei  vix  credi¬ 
turi  quantae  saepe  deposcantur  hydrargyri  doses 
obstupescent.  Grana  centena  compluria  valde 

saepe  opus  sunt.  Dr  Chisholm ,  Medicus  Augii- 
cus  et  nosocomiorum  in  India  Occidentali  Inspe- 
ctor;  ad  grana  1200  usque  et  hydrargyri  submu- 
riatem  in  dosibus  drachmae  unius  exhibuit.  In¬ 
cipiatur  ergo  cura  cum  granis  5  —  6  pro  dose 
omni  trichorio  et  augeantur  doses  pro  ratione 
symptomatum.  Si  stomachus  rejiceret,  opii  pau¬ 
lulum  adde;  si  etiam  hoc  effectu  careat,  hydrar- 
gyrum  externe  infricandum  vel  in  forma  clysma- 
tum  injiciendum  est. 

+>  • ,  f 

j  «  -  'v.  ■ 

Dysenteria . 

Valetudinis  forma  in  India  Occidentali  prae¬ 
valens.  A  cognata  zonae  frigidioris  discrepat  in 
debilitate,  animi  abjectione  desperationi  saepe  fi¬ 
nitima  ,  et  buxione  sanguinis  ita  copiosa,  ut  fre¬ 
quenter  jam  die  tertio  aegrum  enecet.  Hanc  mi¬ 
seriam  valde  ampliant  angustia  navis,  quas  red¬ 
dunt  vasa  exceptoria  et  inquinamenta  fortuita  vix 
evitabilia  respirationes  foetidae  et,  ubi  tempestas 
spiracula  atque  constrata  navis  aperire  haud  si¬ 
nit,  aeris  puri  egestas. 

Medici  recentiores  in  hoc  morbo  calomela- 
tem  iisdem  ac  febre  flava  principiis  et  cum  suc¬ 
cessu  optato  exhibent.  Opii  additionem  nonnun- 
quam  dolorum  vehementia  necessariam  reddit. 
Alii  ipecacuanham  ita  ut  principio  vomitum  cieat, 

et  postea  in  dose  refracta  praebent.  Ne  frigus 
colligatur  cavendum  est,  et  astringentia  prorsus 
evitanda» 


Colica , 

Passiones  colicae  in  India  Occidentali  fre¬ 
quentes  quamvis  veneno  plumbeo  exoriri  non 
videantur,  omni  tamen  respectu  colicae  saturni- 
nae  consimiles  sunt.  Symptomata,  quae  ve,ro 
multum  leniter  incedunt  et  speciem  colicae  per¬ 
fectae  tarde  assumunt,  sunt  dolor  vehementissi- 
mus  intestinorum  umbilicum  dorsi  spinam  versus 
trahens,  duritia  extraordinaria  abdominis  et  tra¬ 
ctus  intestinalis  constrictio  spasmodica  talis,  ut  ne 
enerna  quidem  injici  queat,  vomitus  violentus 
materiei  viridis,  nigrae,  interdum  exoneratio  par¬ 
ca  fecium  induratarum  et  denique  paralysis  bra¬ 
chiorum,  crurum,  linguae  et  amissio  vocis,  mala 
sanatu  difficillima. 

Cura  deposcit  remedia  emollientia,  aperien¬ 
tia,  antispastica,  maxime  vero  omnium,  uti  opti¬ 
mum,  usum  hydrargyri. 

Tetanus . 

Dirae  convulsiones  minimis  laesionibus  mui.' 
oties  sese  associant  et  sauciationes  perleves  acu 
forte  inflictas  gravissimas  reddunt.  Maxime  in- 

terveniunt  tempestate  liumida,  variabili,  et  plu¬ 
viis  post  calorem  aestivum  incipientibus,  praeser¬ 
tim  autem  constitutione  robusta  praeditos  inopi¬ 
no  corripiunt.  Solita  convulsionum  forma  est 
tetanus.  Contortiones  et  dolores  supra  quam  cui¬ 
que  credibile  visu  terribiles  sunt.  Interdum  de¬ 
cem  vel  viginti  minutorum  intervallis  se  remittunt, 
sed  post  tactionem  vel  motionem  suspensissimam 
furore  adaucto  redeunt. 

Medelae  rationes  sempre  fuerunt  variae,  ne¬ 
que  adhuc  qualem  esse  curae  methodum  effieacis- 
simam  scimus.  Remedia  antispasmodica,  opium, 
balneum  tepidum,  cinchona,  vinum  quantitate  in¬ 
genti  propinatum,  frictiones  mercuriales,  omnia 
haec  utilia  et  plane  inefficacia  vicissim  se  prae¬ 
buerunt. 

Framboesia.  Yaws. 

Morbus  Africae  et  Indiae  peculiaris  lateque 
disseminatus.  Europaeis  communicatur  ab  indi¬ 
genis,  qui  vero  uti  nigri  illis  ad  ipsum  proclivio¬ 
res  sunt.  De  origine  et  cum  syphile,  qua  tamen 
periculosior,  affinitate  taceo.  Sedem  habet  in  cu¬ 
te  et  insignia  sunt  ab  initio  lassitudo  et  dolores 
osteocopi  violenti,  nocte  exacerbantes,  insomnie- 
tas  vel  somnia  trucia,  anorexia  vel  rerum  insoli¬ 
tarum  appetentia,  febricula,  macritudo.  Post  haec 

intumescit  caput  et  apparent  nunc  maculae  par¬ 
vae  in  cute  nec  tamen  supra  ipsam  eminulae; 
crescunt  vero  a  magnitudine  noduli  acus  capita- 

tae  ad  magnitudinem  lentis  vel  ciceris.  Cute  in- 

cisa  sub  muco  albo  excrescentia  carnosa  rubra  ma¬ 
gnitudinis  variae  constanter  vero  figurae  fructus 
rubi  idaei  invenitur,  maxime  in  inguine,  partibus 
genitalibus,  fovea  axillari  et  facie.  Magnitudo  et 
numerus  rationem  inversam  habent;  sunt  nempe 
paucae  et  magnae,  vel  multae  et  minores.  Sta¬ 
dium  hoc  eruptionis  menses  complures  perdurat. 
Corroduntur  ossa  et  vasa  sanguifera,  inde  caries 
et  profluvia  sanguinis.  Febris  hectica,  paraly¬ 
sis,  affectiones  nervosae,  interdum  hydrophobia, 
hydrops,  mors.  Communicatur  contagium  inter 
coitum  vel  a  muscis  certis,  quae  virus  ex  ulcere 
sorptum  corpori  sano  contaminantes  affricant. 

Ad  sanationem  necessaria  judicantur  reme¬ 
dia  roborantia,  nutrientia,  mundities  extrema,  usus 
balnei  tepidi  quotidianus  et  regimen  calidum.  Ul¬ 
cera  ipsa  secundum  principia  chirurgiae  uti  ulce¬ 
ra  fungosa  tractantur.  Si  valde  obstinacia,  hy- 
drargyrum  opis  plurimum  ferre  dicitur.  Asseri¬ 
tur  quoque,  quamlibet  curae  methodum  adhibue¬ 
ris,  morbum  tamen  cursum  destinatum  perficere. 

V  en  eficiu  m . 

Circum  insulas  occidentales  concharum  et  pi 
scium  veneniferorum,  quorum  virus  valde  narco» 
ticum,  variae  species  reperiuntur.  Indigenae  co¬ 
gnoscunt  iisque  abstinent;  quod  cum  non  liceat 
Europaeis,  piscibus  et  conchis  ignotis  vesci  in- 
consultum  est. 

Venenum  devoratum  noscitur  ex  nausea  et 
colica  vehementi,  interdum  vomitu  et  profluvio 
alvi  bilioso,  sudore  algido,  exanthemate  peculia¬ 
ri,  paralysi. 

Venenum  deglutitum  proxime  deposcit  de¬ 
pletionem  ventriculi,  cui  optime,  quia  effectus 
quasi  subitaneus  est,  sulphas  zinci  vel  cupri  et 
potatio  frequens  diluens  inserviunt.  Post  haec 
remedia  valde  incitantia,  opium,  vinum,  aromata, 
siliquastrum,  cinchona  indicantur.  Attamen  mul¬ 
ti  effectu  veneni  aetatem  laborant. 

Praecipue  in  hepate,  intestinis  et  cute  versari 
dicitur  virus.  Quoniam  etiam  pisces  vescendo 
apti  effectum  venenosum  interdum  exhibent,  si 
plantas  narcoticas  escaverunt,  ne  illis  piscium  par¬ 
tibus  Europaei  vescantur  cautio  est. 

i  •  ‘ '  1  .  • 

Siriasis. 

Affectio  apoplectica  radiorum  ardentium  so? 
Iis  in  caput  nudatum  ictu  arcessita.  Observatur 

ubique  inter  tropicos.  Venesectiones,  fotus  frigi¬ 
di,  purgantia  curae  inserviunt.  Si  vero  eadem 
persona  saepius  corripiatur  hoc  malo,  non  sine 
vitae  discrimine  in  climate  calido  commorari  li¬ 
cebit* 

Hydrocele . 

Morbus  mirum  in  modum  huic  climati  pro- 

I 

prius  et  tum  inter  indigenas  tum  Europaeos  fre- 
quentissimus.  Causa  probabilissima  praeter  calo¬ 
rem  excessivum  est  partium  affectarum  ex  immo¬ 
derantia  coeundi  calidis  in  regionibus  immensae 
cupidinis  debilitatio  ingens.  Prophylacticum  opti- 
mum  sunt  lotura  frigida  et  suspensorium.  Mor¬ 
bo  sanando  operatio  chirurgica  opus  est  aut  pal- 
liativa  aut  radicalis,  quae  cum  haud  convenien¬ 
ter  suscipienda  sit  mari,  methodum  palliati  vara, 
eo  magis  necessariam  reddit. 

Syphilis. 

Omnia  quidem  symptomata  revera  sunt  quarii 
in  Europa  lenioria  sed  etiam  eo  periculosioria, 
quia  diu  non  animadvertuntur  et  derelictui  haben¬ 
tur,  quo  fit,  ut  morbus  altas  radices  agens  consti¬ 
tutionem  corporis  destruat.  Saepe  symptomata  lo¬ 
calia  prorsus  desunt  et  lues  noscitur  de  doloribus 
rheumatismo  similantibus. 

Scorbuku  So 

Crebre  cura  dysenteria  complicatus.  Insulae  ta¬ 
men  eitromalorum ,  remedii  optimi,  copiam  im¬ 
manem  producunt. 


THESES  DEFENDENDAE . 

l.  Oxyda  hydra? gyri  sunt  absolute  autivitalia. 

52.  Morbi  inter  tropicos ,  praecipue  febres ,  sunt  ma « 
gna  pro  parte  sthenici ,  inflammatorii . 

5’  Syphilis  calidis  in  regionibus  sanatu  difficilli¬ 
ma  est. 

4«  Compressio  vasorum  s  anguifer  orum  remedium 
non  solum  chirurgicum  est ,  verum  etiam  mor* 
bis  internis  curandis  idoneum. 


CURRICULUM  VITAE 

EX  DECRETO 

GRATIOSI  MEDICORUM  ORDINIS 

ADIECTUM. 

Ludovicus  Ziermann  ego,  stipendia  Medici  Mi¬ 
litaris  apud  Britannos  et  sub  clementissime  Han- 
noverae  Rege  merens,  die  IV.  M.  Augusti  A. 
MDGCLXXXVII  Neuhausii  in  Regno  Hanno- 

Vera  sutu  natus;  Humanioribus  ac  Citerarum  ru¬ 
dimentis  in  Lyceo  Luneburgensi  ac  Cellensi  ab¬ 
solutis,  excercitationes  anatomicas  et  praelectiones 
Professorum  et  Doctorum  Regii  Instituti  Medici 
Chirurgici  Cellae  florentis  per  annos  fere  tres  fre¬ 
quentavi»  Invasione  Gallica  et  bello  infaustissi¬ 
mo  patriae  ereptus,  ne  jugum  servitutis  subirem, 
Britanniam  migravi.  Studiis  ibi  continuatis  et 
cognitionibus  theoreticis  sicut  i  judicio  practico  in 
nosocomiis  ampliatis,  examine  denique  medico  et 
chirurgico  rigoroso  approbatorio  apud  clarissimum 
Medicorum  Londinensium  Ordinem  absoiuto, 
Britannica  auctoritate  terra  marique  et  variis  coe¬ 
li  tractibus  per  annos  fere  undecim  Medicinam 
practicarn  exercui.  Catanae  interea,  cum  annum 
fere  integrum  ibi  commorarer,  Arti  meae  egregie 
carae  semper  studens,  praelectionibus  ibi  accade- 
micis,  quantum  licuit*  interfui.  In  terram  conti¬ 
nentem  denique  redux,  notiones  circa  Artem  Me¬ 
dicam  in  Germania  recentiores  mihi  comparatu, 
rus  me  contuli  Berolinum,  usus  sum  praelectionibus 
Virorum  praeclarissimorum, Hufelandii, Rudolphii, 
Graefii,  Wolfartii,  etc.  etc.  etc.  et  examine  rigo¬ 
roso  iterum  absoluto  spero  ,  cum  jam  muneribus 
Doctoris  tam  diu  sim  nec  sine  laude  perfunctus, 
ut  titulum  quoque  in  Germania  gerendo  aestu¬ 
mer  dignus.  — 

